દિલ્હીમાં પ્રદૂષણનું સ્તર ઘણી બધી જગ્યાઓ પર સ્તર ખુબ જ ખરાબ છે. રાજધાનીમાં પ્રદૂષણના સ્તરને ઓછું કરવા માટે સરકાર ઘણા બધા નિર્ણય લઈ ચૂકી છે. રાજધાનીમાં નિર્માણ કાર્ય અને ભારે વાહનની એન્ટ્રી પર 12 નવેમ્બર સુધી રોક લગાવી દીધી છે, પરંતુ આ વચ્ચે શુક્રવારે રાજનીતિમાં ત્યારે હલચલ મચી ગઈ જ્યારે તે સમાચાર આવ્યા દિલ્હીના મુખ્યમંત્રી અરવિંદ કેજરીવાલ દિલ્હીને આવી સ્થિતિમાં છોડીને ફેમિલી ટ્રિપ પર દૂબઈ ચાલ્યા ગયા છે. મીડિયા રિપોર્ટ અનુસાર, સમાચાર આવતાની સાથે જ દિલ્હી બીજેપી અધ્યક્ષ મનોજ તિવારીએ પણ આને લઈને ટ્વિટ કર્યું. જેમાં તેમને અરવિંદ કેજરીવાલ પર નિશાન સાધતા કહ્યું કે, કેજરીવાલ દૂબઈ પહોંચી ગયા છે. તેમને જનતા માફ કરશે નહી.